Georg af Klercker

Georg af Klercker (født 15. desember 1877, død 13. november 1951) var en svensk filmregissør i stumfilmperioden.

Biografi 
Georg af Klercker var sønn til major Ernst Fredrik af Klercker. Han valgte å gå i farens fotspor frem til 1907. Da bestemte han seg for å jobbe med det han virkelig interesserte seg for; teater. Samme år som han forlot løytnant-stillingen fikk han jobb ved Hjallmar Selenders teaterselskap. Han var også en kort periode innom den Kungliga Dramatiska Teatern, kjent i Sverige som Dramaten. 

Det var først i 1912 Georg af Klercker fikk en skikkelig oppsving i sin karriere. Da ble han ansatt i 'AB Svensk biografteater (Svensk Bio) av Charles Magnusson og fikk stilling som ateliersjef i deres ny Lidingön-ateliet. Georg af Klerker regisserte også sin første film i 1912 To brødre (1912), svensk oversettelse Två Bröder. Dessverre ble den totalforbudt på grunn av grove forbryterscener. 

Georg af Klercker hadde et godt arbeidsforhold til Siegmund Popert, og da Charles Magnusson/Svensk Bio brøt samarbeidet med Pathé Freres, valgte af Klercker å være trofast til sin franske arbeidsgiver. Men det kan også ha ligget andre årsaker til grunn for hans avgjørelse om å forlate Svensk Bio. Dette kan ha vært å gjøre med Charles Magnussons delegering av ansvar. Selv om af Klercker var ateliersjef så ble Victor Sjöström, Magnussons favoritt regissør, tildelt rollen som overregissør og sjef for innspillingene. Dette kan med stor sannsynlighet distansert arbeidsforholdet til af Klercker og Magnusson. 

Sammen med Pathé forlot Georg af Klercker Sverige og dro til Frankrike for å fortsette sin filmkarriere der, først og fremst for å utbedre sine filmatske evner. Han vendte tilbake til Sverige i 1915 og ble ansatt som sjef for spillefilmer i et nyopprettet filmselskap, Hasselblads Fotografiska Aktiebolag. Sammen med Lars Bergstrøms AB Victoria Filmbyrå produserte og distribuerte de filmer. 

Georg af Klercker sin filmkarriere nådde sitt høydepunkt i 1916. Da regisserte han 16 filmer det ene året. Hans innsats i Hasselblad var så stor så selskapet gikk forbi Svensk Bio i antall produksjoner dette året. Dette er en sensasjon i seg selv med tanke på Svensk Bio sin mektige markedsstilling. af Klerckers filmatiseringer gikk for det meste i melodramaer og sensasjonsfilmer. Dette er kjente filmer i disse sjangrene; Mysteriet natten till den 25. (1916), Fangen på Karlstens Fästning (1916), Kärleken segrar (1916) og Mellom liv och död (1916).

Til tross for enorm innsats i Hasselblad ble af Klercker ikke lenger ønsket i svensk film ved inngangen av 1917. Dette var det flere årsaker til. Melodramane begynte å kjede kritikerne. I tillegg hadde af Klercker hadde fått fritt økonomisk spillerom året 1916, men mot slutten av 1. verdenskrig var det vanskeligere å få tak i filmruller. Dermed måtte antall produksjoner settes ned. I stedet ble det en satsing på kvalitetsfilmer, noe som innebar større produksjonskostnader. Hasselblad fusjonerte inn i AB Filmindustri Skandia for å få ny og frisk kapital. Georg af Klerckers produksjonsmåte var ikke lenger i tråd med datidens konjunkturer. I 1918 gav han seg som regissør (med et lite unntak i 1926, Flickorna på Solvik), for å jobbe som direktør på høyfjelshotellet i Åre. 

Georg af Klercker blir ansett som en av de tre «fedrene» til svensk gullalder innenfor film. Han var gift med skuespillerinnen Selma Wiklund af Klercker.

Filmografi 
 1926 - Flickorna på Solvik
 1918 - Fyrvaktarens dotter
 1918 - Nattliga toner
 1918 - Nobelpristagaren
 1917 - Löjtnant Galenpanna
 1917 – Revelj
 1917 - Brottmålsdomaren
 1917 - För hem och härd
 1917 - Förstadsprästen
 1917 - Mellan liv och död
 1917 - Ett konstnärsöde
 1917 - I mörkrets bojor
 1916 - Vägen utför
 1916 – Kärleken segrar
 1916 - Mysteriet natten till den 25.
 1916 - Ur en foxterriers dagbok
 1916 - Trägen vinner eller Calle som skådespelare
 1916 - Svärmor på vift eller Förbjudna vägar
 1916 - Calle som miljonär
 1916 - Calles nya kläder
 1916 - Bengts nya kärlek eller Var är barnet?
 1916 - Aktiebolaget Hälsans gåva
 1916 - Ministerpresidenten
 1916 - Fången på Karlstens fästning
 1916 – Nattens barn
 1916 – Högsta vinsten
 1916 - I minnenas band
 1916 - De pigorna, de pigorna!
 1915 - I kronans kläder
 1915 – Rosen på Tistelön
 1914 - För fäderneslandet
 1913 - Ringvall på äventyr
 1913 – Skandalen
 1913 - Med vapen i hand
 1912 - Dödsritten under cirkuskupolen
 1912 - Jupiter på jorden
 1912 - Musikens makt
 1912 – Två bröder

Referanser

Kilder 
 Furhammar, Leif: Filmen i Sverige. Stockholm: Dialogos, 2003 
 Hedling, Erik: Blågult flimmer, Svenska Filmanalyser. Lund:Studentlitteratur. 1998

Eksterne lenker 
 
 http://www.stumfilm.no/svensk_filmhistorie_hovedside.html

Svenske manusforfattere
Svenske regissører
Svenske skuespillere
Personer fra Kristianstad
Fødsler i 1877
Dødsfall i 1951